**MUNICIPIUL SATU MARE**

**CABINET PRIMAR**

**Nr. 10124/17.02.202****5**

 Kereskényi Gábor, Primar al municipiului Satu Mare,

 În temeiul prevederilor art. 136 alin.(1) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, îmi exprim inițiativa de promovare a proiectului de hotărâre pentru modificarea HCL nr. 231/26.07.2022 și a HCL nr.257/04.08.2022, proiect în susținerea căruia formulez următorul

**REFERAT DE APROBARE**

 Pentru modificarea art.5 din HCL nr. 231/26.07.2022 privind aprobarea documentației P.U.Z.-Lotizare în vederea construirii de locuințe individuale, acceptarea ofertei de donație și introducere teren în intravilan, amplasament: Satu Mare, str.Odoreului în sensul menționării următorului conținut : ,,Autorizațiile de construire pentru locuințele individuale se pot elibera și înainte de asigurarea echipării tehnico-edilitare (apă-canal, gaz, energie electrică).``

În articolul 5 din Hotărârea sus-menționată s-a menționat faptul că,,Autorizațiile de construire se vor elibera numai după operarea donației de teren în evidențele CF precum și a preluării acestuia prin proces verbal de predare-primire de către autoritatea locală, respectiv dovada echipării tehnico-edilitare (apă-canal, gaz, energie electrică) în conformitate cu art.13 alin.2 art.28 alin.1 și alin.2 din Regulamentul General de Urbanism.

Prin Hotărârea Consiliului Local nr.257/04.08.2022 s-a îndreptat eroarea materială strecurată în Hotărârea a cărei modificare se solicită, menționându-se că dovada donării terenului se va face în maxim 6 luni după executarea lucrărilor privind rețelele tehnico-edilitare, infrastructură rutieră și iluminat.

 Prin cererea înregistrată la Primăria Satu Mare cu nr. 2790/17.01.2025 beneficiarul arată că nu poate asigura echiparea tehnico-edilitară înainte de emiterea autorizației de construire fiind blocat de refuzul furnizorilor de energie care aprobă proiectele de extindere de rețea doar după ce există construcție pe teren sau cel puțin autorizația de construire emisă, cerând modificarea Hotărârii mai sus menționate în sensul celor de mai sus .

Dată fiind atât cererea beneficiarului, cât și prevederile Legii nr.123 din data de 10.07.2012 a energiei electrice și a gazelor naturale unde în art.3 pct.45 extinderea rețelei de distribuție este definită ca fiind,, dezvoltarea rețelei electrice de distribuție de interes public deținută de operatorul de distribuție concesionar prin realizarea, într-o zonă în care nu există rețea, situată în intravilanul sau extravilanul unei localități electrificate/neelectrificate, a unor noi capacități de distribuție și efectuarea lucrărilor de întărire a rețelei electrice strict necesare*, în vederea racordării unuia sau mai multor utilizatori de rețea,*

 Propun spre analiza şi aprobarea Consiliului Local prezentul proiect de hotărâre.

 **Iniţiator proiect**

**PRIMAR**

**Kereskényi Gábor**

Gerenyi Maxim Bianca/2 ex